OpenLLM-France/wikimedia huggingface dataset:
# Kirol-automobilen lasterketak

Kirol-automobilen lasterketak kirol-automobilak erabiltzen dituen abiadurazko motor-kirol mota bat dira, eta bi eserleku eta karrozeriaren azpiko gurpilak dituzte. Bereziki eraikita egon daitezke (sport prototipos) edo errepide ereduekin lotuta egon daitezke (turismo handiak). Oro har, zirkuituetan egiten diren auto-lasterketa mota nagusietako bat dira, estaligabeko gurpil eta eserleku bakarreko lasterketekin (1 Formula, adibidez), turismo-autoen lasterketekin (Britainia Handiko Turismo-txapelketa, adibidez; kirol-autoentzako lehiaketetan ikusten diren modelo berezien ordez seriean ekoitzitako automobiletan oinarritzen da) eta bereziki prestatutako serieko autoen lasterketekin (NASCAR, adibidez) batera. Kirol-autoen lasterketak distantzia handi samarretan egiten diren erresistentzia-probak izaten dira maiz (baina ez beti), eta, oro har, garrantzi handiagoa ematen zaie autoaren fidagarritasunari eta eraginkortasunari (abiadura absolutuari kontrajarrita), beste lasterketa mota batzuetan baino. FIAren Munduko Erresistentzia Txapelketa mota horretako lasterketa batzuen adibide da.
1 Formulako lasterketen purismoaren eta turismo-lasterketen irisgarritasun erlatiboaren arteko erdibidean dagoen lehiaketa-mota bat. Estilo hori, askotan, Le Manseko 24 orduko urteko erresistentzia-lasterketarekin lotzen da. Lehen aldiz 1923an korritu zen, eta oraindik dagoen motor probarik zaharrenetakoa da. Kirol-automobilen beste lasterketa klasiko batzuk, orain desagertuak, Targa Florio (1906–1977) eta Mille Miglia (1927–1957) ziren, biak Italian eginak, eta Mexikon antolatutako Lasterketa Panamerikarra (1950–1954). Lehen mailako kirol-autoen lasterketa gehienek erresistentzia (oro har, 2,5 eta 24 ordu artean irauten dute), fidagarritasuna eta estrategia nabarmentzen dituzte, abiadura hutsaren gainetik. Lasterketa luzeenek boxen estrategia konplexua eta pilotuen aldaketa erregularrak ekarri ohi dituzte. Ondorioz, taldeko esfortzu gisa ikusten dute euren burua, banakako kirol gisa baino gehiago, eta John Wyer, Tom Walkinshaw, Henri Pescarolo, Peter Sauber eta Reinhold Joest taldeko gerenteak ia euren pilotu batzuk bezain famatu bihurtzen dira.
Porsche, Audi, Corvette, Ferrari, Jaguar, Bentley Motors Limited, Aston Martin, Lotus, Maserati, Lamborghini, Alfa Romeo, Lancia, Mercedes-Benz eta BMW marka historikoen ospea, neurri batean, Munduko Sport Prototipoen Txapelketan izandako arrakastan oinarritzen da. Fabrikatzaile hauen errepideko auto onenak askotan oso antzekoak izan dira bai ingeniaritzan eta baita estiloan ere.
Sebringeko 12 Orduak, Daytonako 24 Orduak eta Le Manseko 24 Orduak kirol-automobilen lasterketen koroa hirukoitztzat jo izan dira. Ken Miles urte berean Ford GT40 baten gidaritzapean hiru probak irabazi zituen pilotu bakarra izateko zorian egon zen, Le Mans 1966an talde aginduetan egindako akats batengatik izan ez balitz, lehen postuan bukatu arren penalizazio batengatik garaipena kostatu baitzitzaion.

## Erreferentziak

* ↑ Archived copy. .

## Kanpo estekak

* Datuak: Q371804
* Multimedia: Sports car racing / Q371804
# Kirol-instalazio

Kirol-instalazioa kirol bat edo gehiago ikasteko, praktikatzeko eta lehiatzeko behar diren baliabideak dituen esparru edo eraikin bat da. Kirol-jarduerak egiten diren eremuak, espazio osagarriak eta zerbitzu lagungarriak barne hartzen ditu. Kirol-instalazioek kirol-espazio espezifiko bat edo gehiago dituzte kirol-mota baterako.
Kirol-instalazioen adibideak estadioak, kiroldegiak, belodromoak, tenis-pistak, gimnasioak, igerilekuak, arraunketa eta piraguismo kanalak, kirol-portuak, eski-estazioak, bizikleta zirkuituak, tiro-eremuak, zalditokiak, golfa eta abar dira. .
* Kirol-instalazio adibideak
* Caja Mágica (Madril, )
* Laoshan belodromoa (Pekin, )
* Aachen-Laurensbergerreko Elkarte Hipikoaren estadioa (Akisgran, )
* Olinpiar Parkeko jauzi-tranpolina (Whistler, )
* Datuak: Q1076486
* Multimedia: Sports venues / Q1076486
# Kirol-portu

Kirol-portu edo laket-portu aisiarako itsasontziak babesean edukitzeko portua da.
Bertan nabigaziorako ontziak edukitzen dituzte, merkataritza edo arrantzarako portuak ez bezalakoak izanik.
Euskal Herriko kirol-portu handienak Donostia, Getxo, Hondarribia eta Santurtzi dira.

## Ikus, gainera

* Euskal Herriko portuak

## Erreferentziak

* ↑ Harluxet Hiztegi Entziklopedikoa. Portu. .

## Kanpo estekak

* Datuak: Q721207
* Multimedia: Marinas / Q721207
# Kiszkowo udalerria

Kiszkowo Poloniako Polonia Handiko voivoderriko landa-udalerri bat da, Gniezno barrutian kokatuta. 114,49 km²ko azalera du eta 2017ko datuen arabera 5404 biztanle zituen.

## Kanpo estekak

* Udalaren webgunea
* Datuak: Q555206
* Multimedia: Gmina Kiszkowo / Q555206
ieaPolonia Handiko voivoderriko udalerriak :
# Kit Carson konderria (Colorado)

Kit Carson konderria (ingelesez: Kit Carson County) Coloradoko konderri bat da, Ameriketako Estatu Batuetan. Hiriburua Burlington da. 2010eko zentsuaren arabera 8.270 biztanle zituen, Kit Carson kilometro koadroko azaleran.

## Geografia

Kit Carson konderriak 5.598,75 kilometro koadro ditu. Horietatik 2,25 ura dira. Beste 5.596,5 lurra dira. Biztanleria dentsitatea 0,68 da.

## Demografia

2010eko zentsoan bizi ziren 8.270 pertsonetatik 7.894 txuriak edo hispanoak dira. Horietatik hispano edo latino kategorian 1.574 dira. 217 beltzak edo afroamerikarrak. 48 amerikar natiboak ziren eta 6 Hawaii edo Pazifikoko irletako natiboak. 34 asiarrak ziren. Bestelako arraza bat kategorian 3 biztanle daude. Bukatzeko euren burua arraza bat baino gehiagotan 68 pertsonek kokatzen zuten.

### Biztanleria piramidea
## Kanpo estekak

* Datuak: Q128079
* Multimedia: Kit Carson County, Colorado / Q128079
# Kit Carson (Colorado)

Kit Carson Coloradoko herri bat da. Cheyenne konderrian kokatua dago. 2010ean 233 biztanle zituen, 1,5128 kilometro koadrotan banatuta.

## Ikus, gainera

* Cheyenne konderria

## Kanpo estekak

* Datuak: Q1872356
* Multimedia: Kit Carson, Colorado / Q1872356
# Kistler (Pennsylvania)

Kistler Pennsylvaniako borough bat da. Mifflin konderrian kokatua dago. 2010ean 320 biztanle zituen, 0,65 kilometro koadrotan banatuta.

## Ikus, gainera

* Mifflin konderria

## Kanpo estekak

* Datuak: Q1181092
* Multimedia: Kistler, Pennsylvania / Q1181092
# Kit (argipena)

Kit helburu jakin baterako objektu txikien multzoa, kaxa edo antzeko gordailu batean bildurik, adierazten duen ingelesezko mailegu-hitza da:
* lehen laguntzako kita;
* biziraupen-kita.

## Kanpo estekak

* Datuak: Q407477
# Kit Kat

Kit Kat esnedun txokolatearekin estalitako gaileta edo barkillo batez osatutako gozokia da. Rowntree konpainiak sortu zuen 1935an York-en (Ingalaterra, Erresuma Batua). 1988an Nestlé multinazionalak Rowntree erosi zuen eta gaur egun berak merkaturatzen du Kit Kat marka herrialde gehienetan, Ameriketako Estatu Batuetan izan ezik, han Hershey’s konpainiak egiten du.
Pakete bakoitza elkarren artean lotutako lau barraz osatuta dago, bata bestearen gainean jarritako hiru barkillok osatzen dute, barkillo bakoitzaren artean eta denaren gainean txokolate geruza bat dago. Barrak erraz banantzen dira eta bakoitzak 45 gramoko pisua du, guztira 234 kaloria ditu paketeak. Jatorrizkoa esnedun txokolatearekin egindakoa bada ere, beste hainbat zapore ere merkaturatu dira, besteak beste, txokolate beltz edo txokolate zurikoak.

## Historia

Kit Kat-en jatorrizko bertsioa Rowntree-ko langile batek "iradokizun kutxan" utzitako proposamen baten harira garatu zen; edonork lanera eramateko moduko mokadu edo snack bat sortzeko proposamena egin zuen langileak. Produktua 1935eko abuztuaren 29an kaleratu zen, Rowntree's Chocolate Crisp izenarekin; Londresen eta Ingalaterra hegoaldean saltzen zen. 1937an Kit Kat Chocolate Crisp izena hartu zuen, urte horretan bertan bere iragarkietan hain ezaguna izan den "break" kontzeptua agertu zen. Gaur egun mantentzen duen Kit Kat izena Bigarren Mundu Gerraren ondoren ezarri zen.
Erresuma Batuan izan zuen arrakastaren ondorioz, 1940an beste hainbat herrialdetara zabaldu zen: Kanada, Hegoafrika, Irlanda, Australia eta Zeelanda Berria. 1958an "Have a Break, Have a Kit Kat" lelo ezaguna sortu zen. Beranduago Nestlé leloa aldatzen saiatu zen baina jendeari jatorrizkoa asko gustatzen zitzaionez, mantendu egin zuten azkenean.
1970ean markak hedapen handiagoa lortu zuen; Rowntreek Alemanian kokatu zuen zabalpen gune bat Europako eskariari erantzuteko eta, horretaz gain, Ameriketako Estatu Batuetan eta Japonian ere merkaturatzeko akordioak lortu zituen, Hershey eta Fujiya konpainien bidez.

## Kit Kat motak

Kit Kat tradizionalak lau barra ditu eta barra bakoitzak 12 zentimetroko luzera eta zentimetro bateko zabalera du, baina lekuan leku aldatu daiteke eta mota ezberdinetako Kit Kat-ak daude.
Mota askotako Kit Kat-ak merkaturatu dira urte guzti hauetan, batzuk edizio mugatuak izan dira eta beste batzuk modu permanentean saltzen dira. 2000 urteaz geroztik 200 zaporetik gora kaleratu ditu Nestlék Japonian: banana, meloia, te berdea, sakea...

## Polemika

2010ean Greenpeacek Kit Kat-en aurkako boikota eskatu zuen Sina Mars-ek banatzen duen palma olioa erabiltzen zuela salatuz. Eragile ekologistaren arabera banatzaile honek lotura du Indonesiako basoen deuseztean eta ondorio kaltegarriak eragiten ditu ingurumenean. Egindako mobilizazio eta kritiken ondorioz, Nestlék hornizailea aldatzea erabaki zuen hilabete batzuk beranduago.

## Kanpo estekak

* Datuak: Q367251
* Multimedia: Kit Kat / Q367251
# Kisumu

Kisumu Kenyako portu-hiria da, Nyanza eskualdeko hiriburua. Herrialdearen mendebaldean dago, 1.131 metroko garaieran, Victoria aintziraren ekialdeko ertzean. Kenyako hiri handienetan hirugarrena da, eta mendebaldeko Kenyako handiena. 409.928 biztanle zituen 2009an.
Portua 1901ean sortu zuten, Ugandako trenbidearen amaiera geltoki gisa, eta Port Florence izena eman zioten. 1980ko hamarkadatik aurrera merkataritzak indarra galdu bazuen ere, garrantzi handikoa da petrolio esportazioan.

## Klima

Datu klimatikoak (Kisumu, 1938–1990) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 30.6 | 30.8 | 30.4 | 28.8 | 28.2 | 27.9 | 27.7 | 28.2 | 29.4 | 30.5 | 30.1 | 29.9 | 29.4 |
| Batez besteko tenperatura minimoa (°C) | 23.8 | 24.1 | 24.1 | 23.4 | 22.8 | 22.2 | 21.9 | 22.2 | 22.8 | 23.8 | 23.7 | 23.5 | 23.2 |
| Pilatutako prezipitazioa (mm) | 79 | 84 | 169 | 213 | 167 | 85 | 85 | 81 | 90 | 95 | 139 | 101 | 1388 |
| Prezipitazio egunak (≥ 1.0 mm) | 7 | 10 | 11 | 17 | 13 | 8 | 7 | 8 | 8 | 10 | 13 | 9 | 121 |
| Iturria: World Meteorological Organization ||||||||||||||

## Erreferentziak

* ↑ Kenya. Berria Estilo Liburua, berria.eus (Noiz kontsultatua: 2019-6-12).
* ↑ Kenya’s fuel flow chain – how does it get to petrol stations?. energysiren.co.ke (Noiz kontsultatua: 2019-6-12).
* ↑ World Weather Information Service – Kisumu. World Meteorological Organization (Noiz kontsultatua: 2019-6-12).

## Kanpo estekak

* Datuak: Q214485
* Multimedia: Kisumu / Q214485
# Juan José Ocón

Juan José Ocón (Donostia, 1968) gipuzkoar orkestra zuzendaria da, egun Euskal Herriko Gazte Orkestraren zuzendaria dena.
Tomás Aragüésen zuzendaritzapean konposizioa ikasi zuen Francisco Escudero Kontserbatorioa. Hurrengo urtean Moravian ikasi zuen.
Kanaria, Moravia, Letonia, Euskadi, Las Palmas, Bilbo, Galizia eta Bratislavako orkestrak zuzendu ditu.
Donostiako musika hamabostaldia zuzendu du eta Donostiako Orfeoiarekin lan egin du. 2000. urteko irailetik aurrera Euskal Herriko Gazte Orkestraren zuzendari artistikoa da.
# Juan José Sayas

Juan José Sayas Abengochea (Buñuel, 1941) nafar historialaria da, Antzinatean espezialista. UHUN/UNEDeko Antzinako Historiako katedraduna eta baskoiei buruzko ikerketa lan ugari gidatu ditu.
2010ean, beste 11 historialarirekin batera, Nafarroako Unibertsitateak Francisco Javier Navarroren gidaritzapean editatu zuen Nueva historia de Navarra liburuan parte hartu zuen.

## Argitalpenak

Bere produkzio akademikoa antzinako baskoiei buruzkoa izan da batik bat. Hauek dira berak bakarrik edo elkarlanean argitaratu dituen ikerketa batzuk:
* 2010. "Vascones y romanización de Navarra". in: Navarro, Francisco Javier (koord) Nueva historia de Navarra ISBN: 9788447212316, 41-88 or.
* 2004. Juan José Sayas Abengoechea José Manuel Roldán Hervás eta Clara Gómez Sánchez: "El Ejército romano como factor de romanización en la Península", Historia Antigua de España, Geografía e Historia en Radio 3 seria. Canal UNED. (Elkarrizketaren audioa)
* 1999. "Unidad en la diversidad: la visión de Estrabón de algunos pueblos peninsulares", in: Cruz Andreotti, Gonzalo (koord): Estrabón e "Iberia": nuevas perspectivas de estudio. ISBN: 8474967309, 153-208 or.
* 1994. Los Vascos en la Antigüedad. Catedra, Madril. 455 or. ISBN: 9788437612591. (Azken urteetako bere lanen bilduma)
* 1994. "La religiosidad de los pueblos de ambas vertientes de los Pirineos" in: Sayas, Juan Jose et al: Historia de las religiones de la Europa Antigua, Catedra. ISBN: 9788437612751
* 1992. El territorio aquitano entre la asimilación romana y el mantenimiento de su especificidad. II Congreso General de Historia de Navarra, "Príncipe de Viana", 14. eranskina. ISSN: 1137-7054. 153-180 or.
* 1987. Sayas Abengoechea, Juan Jose eta Pérex Agorreta. María Jesús "La red viaria de época romana en Navarra". I Congreso General de Historia de Navarra, Príncipe de Viana, 7. eranskina.
* 1985-1986. Indoeuropeos y vascones en territorio vascón Veleia, 2-3.: Actas del IV Coloquio sobre Lenguas y Culturas Paleohispánicas.
* 1988. "La búsqueda visigoda de la unidad territorial y el caso vascónico", Veleia, V.
* 1985. Los adivinos vascones y la Historia Augustea (Koldo Mitxelenari omenaldia). Symbolae Ludovico Mitxelena septuagenario oblatae, 1. lib., 1985, ISBN: 84-600-4141-7, 593-605 or.
* 1985. "Algunas consideraciones sobre la cristianización de los vascones". Príncipe de Viana, 0032-8472, 46. urtea, 174 zk., 35-56 or.
* 1985. Los vascones y la bagaudia. EHUren IV Uda ikastaroak, Donostia.
* 1984. "El Poblamiento romano en el área de los Vascones", Veleia, 1.

## Erreferentziak

* ↑ (Gaztelaniaz) «Sayas Abengoechea, Juan José» sepuex.unex.es (Noiz kontsultatua: 2023-10-22).
* ↑ «Sayas Abengochea, Juan José - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-10-22).
* ↑ (Gaztelaniaz) echeverría, paula. (2010-03-03). «La UN recorre en un libro la historia de la Comunidad Foral desde el Paleolítico hasta hoy» Diario de Noticias de Navarra (Noiz kontsultatua: 2023-10-22).

## Kanpo estekak

* Datuak: Q55945023
# Juan José Padilla

Juan José Padilla (Jerez de la Frontera, Cádiz, 1973ko maiatzaren 23a), izengoitiz Ciclón de Jerez eta Pirata deitua, espainiar toreroa da.

## Bizitza

Juan José Padilla 1973an jaio zen Jerez de la Fronteran. Algecirasko zezen plazan bihurtu zen zezenketari oso, 1994ko ekainaren 18an, Benítez Cubero ganadutegiko zezenekin; Pedro Castillo izan zuen aitabitxia, eta Niño de la Taurina lekukoa. 1995eko irailaren 10ean berretsi zuen alternatiba Madrilen, Marqués de Albaserrada ganadutegiko zezenekin, eta 1999ko ekainaren 6an aurkeztu zen Sevillan. Urte horretako uztailaren 11n, arrakasta handia lortu zuen Iruñeko zezen plazan, Miura zezenen aurrean, eta bizkar gainean atera zuten entzierroaren atetik.
1999ko sanferminetako arrakastak zezen plaza guztietako ateak zabaldu zizkion. Askotan toreatu behar izan zituen ganadutegi gogorrenetako zezenak. Sevillako Maestranzan, erraterako, 11 aldiz aurre egin behar izan zien Miura etxeko zezenei. Adarkada ugari jasotakoa da. 2001eko uztailaren 14an, Iruñean, alderik alde zulatu zion lepoa Miura batek. 2011ko urriaren 7an, Zaragozan, ezkerreko begia galdu zuen adar ukaldi baten ondorioz.
2018 agur urtea izan zen. Uztailaren 7an Arevalon egindako zezenketan, buruko larruazala erauzi zion zezen batek. Hala ere, bikain toreatu zuen Iruñean sei egun geroago, eta bizkar gainean atera zuten zezen plazatik.

## Polemikak

Jardunbide polemikoak ere izan ditu Juan José Padillak. 2012an, zazpi hilabeteko espetxe zigorra eman zioten Hondarribiko udaltzain bati jotzea egotzirik. 2017ko irailaren 16an, Villacarrillon egindako zezenketan, ikusle batek emandako bandera frankista hartu eta hura bizkarrean jarrita eman zion itzulia plazari. Egintza horrek gaitzespen asko bildu zituen. Padillak argitu zuenez, bandera hartzean ez zen ohartu zein armarri zeukan.

## Erreferentziak

* ↑ del Moral, Alvaro R.. Juan José Padilla: «Quería ser yo el que me quitara el vestido del torero». elcorreoweb.es (Noiz kontsultatua: 2018-7-15).
* ↑ Vidal, Joaquin. Puerta grande para Juan José Padilla. El País egunkaria, elpais.com (Noiz kontsultatua: 2018-7-15).
* ↑ Crivell, Carlos. Padilla, el héroe de las once corridas de Miura. El Mundo egunkaria, elmundo.es (Noiz kontsultatua: 2018-7-15).
* ↑ Martinez, Luis. Juan José Padilla, herido muy grave en el cuello. El País egunkaria, elpais.com (Noiz kontsultatua: 2018-7-15).
* ↑ Zezen batek Juan Jose Padilla toreatzailea harrapatu du Zaragozan. eitb.eus (Noiz kontsultatua: 2018-7-15).
* ↑ Juan José Padilla sufre una aparatosa cogida en Arévalo. El País egunkaria, elpais.com (Noiz kontsultatua: 2018-7-15).
* ↑ Lorca, Antonio. “Padilla, quédate”. El País egunkaria, elpais.com (Noiz kontsultatua: 2018-7-15).
* ↑ Padillari 7 hilabeteko zigorra ezarri diote, polizia bati jotzeagatik. eitb.eus (Noiz kontsultatua: 2018-7-15).
* ↑ Alemany, Luis. Padilla tras pasear la bandera franquista: "Ni vi el escudo ni soy nostálgico de nada". El Mundo egunkaria, elmundo.es (Noiz kontsultatua: 2018-7-15).
* Datuak: Q979367
* Multimedia: Juan José Padilla / Q979367
# Juan José Prado

Juan José Prado Lardizabal (Donostia, 1956ko otsailaren 4a) gipuzkoar atleta ohia da, abiadura lasterketetan aditua.
Real Sociedad taldean ibilitakoa 1983an 100 metrotan, 1980 eta 1985ean 200 metrotan eta 1984an 400 metrotan bilakatu zen Espainiako txapeldun eta Los Angelesko Olinpiar Jokoetan parte hartu zuen.

## Erreferentziak

* ↑ Auñamendi Eusko Entziklopedia. Juan José Prado Lardizábal. .
* Datuak: Q12261014
# Juan José Quintanilla

Juan José Quintanilla Txabarri (Donostia, 1958ko abenduaren 10a) euskal txirrindulari ohia da. 1980 eta 1981 artean txirrindulari profesionala izan zen eta ez zuen garaipenik lortu.

## Palmaresa

1980
* Andaluziako Itzuliko Mendiko sailkapena
* 7. Laudioko Sari Nagusian

## Emaitzak lasterketa nagusietan

| Lasterketa | 1980 | 1981 |
| Italiako Giroa | - | - |
| Frantziako Tourra | - | - |
| Espainiako Vuelta | 43. | UT |
| Txirrindularitzako Munduko Txapelketak | - | - |

## Taldeak

* Flavia-Gios (1980)
* Reynolds (1981)

## Erreferentziak

* ↑ www.urtekaria.com

## Kanpo estekak

* Juan José Quintanilla - ProCyclingStats
* Juan José Quintanilla - SitiodeCiclismo.net
* Datuak: Q11686522
# Juan José Ruiz de Apodaca

Juan José Ruiz de Apodaca Eliza Gastón de Iriarte López de Letona Lasquetti, Venaditoko kondea, (Cádiz, 1754ko otsailaren 3a - Madril, 1835eko urtarrilaren 11) espainiar noble eta militarra izan zen.
Espainiako Itsas Armadan karrera egin ondoren, erregeak 1816an Espainia Berriko eta 1824an Nafarroako erregeorde izendatu zuen. Mexikon Frantzisko Xabier Mina borrokatu zuen.

## Kanpo estekak

* Datuak: Q588463
* Multimedia: Juan Ruiz de Apodaca / Q588463
# Juan José Pradera

Juan José Pradera Ortega (Donostia, 1914ko martxoaren 19a - Las Palmas Kanaria Handikoa, 1976ko urtarrilaren 24a) gipuzkoar kazetari eta diplomazialaria izan zen. Víctor Pradera buruzagi karlistaren semea, Donostiako La Voz de España eta Madrilgo Ya egunkariak zuzendu zituen. Enbaxadore izendatua, 1956 eta 1958 artean Damaskon, 1958 eta 1964 artean Tunisen eta 1966 eta 1970 artean Dublinen aritu zen.
# Klein Bennebek

Klein Bennebek Alemaniako udalerria da. Schleswig-Holstein estatuan kokatuta dago, [[Schleswig-Flensburg barrutia|Schleswig-Flensburg]] barrutian. 2014an 532 biztanle zituen 25,63 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q556639
* Multimedia: Klein Bennebek / Q556639
# Kleemanita

Kleemanita fosfato motako minerala da.

## Ezaugarriak

Kleemanita fosfato mineralaren formula kimikoa hau da: ${\ce {ZnAl2(PO4)2(OH)2 * 3H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Kleemanite: Mineral information, data and localities.» www.mindat.org (Noiz kontsultatua: 12-05-2019).
# Kleene izar

Logika matematikoan eta konputazio-zientzietan, Kleene izar (Kleeneren klausura, Kleene-itxiera, Kleene star edo izar-itxiera ere deitua) karaktere-kate multzo baten gainean edo sinbolo-kate multzo (alfabeto) baten gainean aplikatzen den eragiketa unari bat da, eta kate multzo bat adierazten du, jatorrizko multzoetako kateetako hasierako taldeko edozein zenbaki hartzean osatu ahal duten taldea ordezkatzen du, errepikapenekin posibleki, eta kateatzean berekiko.
Klausuraren aplikazioak Kleeneren talde bat V-ri denotatzen dio V *. Oso erabilia da adierazpen erregularretan eta Stephen Kleenek (1909-1994) testuinguru honetan sartu zuen benetako automata baten ezaugarri izateko.

## Definizioa eta notazioa

Multzo hau emanda
    $V_{0}=\{\lambda \}\,$
errekurtsiboki definitzen da:
    ${\displaystyle V_{i+1}=\{wv:w\in V_{i}{\mbox{ and }}v\in V\}\,}\,$ non $i\geq 0\,.$
$V$ lengoaia formal bat bada, orduan $V$-ren $i$-garren berredura laburdura bat da $V$ bere buruarekin $i$ aldiz kateatuta adierazten duena. Hau da, $V_{i}$ ulertu ahal daiteke $i$ luzeradun karaktere-kate posible guztien multzoa dela, $V$-ko ikurrekin eratutakoak.
$V$-ko Kleene-izarra honela definitzen da: $V^{*}=\bigcup _{i\in \mathbb {N} }V_{i}=\left\{\lambda \right\}\cup V_{1}\cup V_{2}\cup V_{3}\cup \ldots .$
Hau da, $V$ko ikurrekin eta luzera finiturekin osa daitezkeen kate posible guztien multzoa.

## Adibideak

Kleeneren klausuraren adibidea karaktere bati aplikatua:
    {"a"}* = {λ, "a", "aa", "aaa", "aaaa", "aaaaa", "aaaaaa",...}
Kleeneren klausuraren adibidea kate multzo bati aplikatua:
    {"ab", "c"}* = {λ, "ab", "c", "abab", "abc", "cab", "cc", "ababab", "ababc", "abcab", "abcc", "cabab", "cabc", "ccab", "ccc",...}
Kleeneren klausuraren adibidea karaktere multzo bati aplikatua:
    {'a', 'b', 'c'}* = {λ, "a", "b", "c", "aa", "ab", "ac", "ba", "bb", "bc",...}

## Erreferentziak

* John E. Hopcroft eta Jeffrey D. Ullman. Introduction to Automata Theory, Languages, and Computation. 3rd edition. Addison-Wesley Publishing Company, 2007. ISBN: 978-0321455369

## Kanpo estekak

* Datuak: Q849775
# Klein Belitz

Klein Belitz Alemaniako udalerri bat da, Mecklenburg-Aurrepomerania estatuan. Azken zentsuaren arabera 845 biztanle zituen, 39,14 kilometro koadroko azaleran..

## Kanpo estekak

* Datuak: Q638005
* Multimedia: Klein Belitz / Q638005
# Klein Bünzow

Klein Bünzow Alemaniako udalerri bat da, Mecklenburg-Aurrepomerania estatuan. Azken zentsuaren arabera 679 biztanle zituen, 34,68 kilometro koadroko azaleran..

## Kanpo estekak

* Datuak: Q637042
* Multimedia: Klein Bünzow / Q637042
# Klein Barkau

Klein Barkau Alemaniako udalerria da. Schleswig-Holstein estatuan kokatuta dago, [[Plön (barrutia)|Plön]] barrutian. 2014an 256 biztanle zituen 4,19 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q557158
* Multimedia: Klein Barkau / Q557158
# Klein Berßen

Klein Berßen Alemaniako udalerria da. Saxonia Beherea estatuan kokatuta dago, [[Emsland barrutia|Emsland]] barrutian. 2014an 1.116 biztanle zituen 16,92 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q633808
* Multimedia: Klein Berßen / Q633808
# Klein-Winternheim

Klein-Winternheim Alemaniako udalerria da. Renania-Palatinatua estatuan kokatuta dago, [[Mainz-Bingen (barrutia)|Mainz-Bingen]] barrutian. 2014an 3.586 biztanle zituen 5,51 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q630978
* Multimedia: Klein-Winternheim / Q630978